CELEX: 22012D0068
Language: sl
Date: 2012-03-30 00:00:00
Title: Sklep Skupnega odbora EGP št. 68/2012 z dne 30. marca 2012 o spremembi Priloge XIX (Varstvo potrošnikov) k Sporazumu EGP

2.8.2012   
            
            
               SL
            
            
               Uradni list Evropske unije
            
            
               L 207/48
            
         SKLEP SKUPNEGA ODBORA EGP
   št. 68/2012
   z dne 30. marca 2012
   o spremembi Priloge XIX (Varstvo potrošnikov) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XIX k Sporazumu je bila spremenjena s Sklepom Skupnega odbora EGP št. 35/2010 z dne 12. marca 2010 (1).
            
         
               (2)
            
            
               Priporočilo Komisije 2010/304/EU z dne 12. maja 2010 o uporabi usklajene metodologije za klasifikacijo pritožb in poizvedb potrošnikov ter poročanje o njih (2) je treba vključiti v Sporazum.
            
         
               (3)
            
            
               Priporočilo Komisije 2011/136/EU z dne 1. marca 2011 o smernicah za izvajanje pravil o varstvu podatkov v sistemu sodelovanja na področju varstva potrošnikov (SSVP) (3) je treba vključiti v Sporazum –
            
         SPREJEL NASLEDNJI SKLEP:
   Člen 1
   Za točko 20 (Priporočilo Komisije 2001/193/ES) Priloge XIX k Sporazumu se vstavita naslednji točki:
   
               „21.
            
            
               
                  32010 H 0304: Priporočilo Komisije 2010/304/EU z dne 12. maja 2010 o uporabi usklajene metodologije za klasifikacijo pritožb in poizvedb potrošnikov ter poročanje o njih (UL L 136, 2.6.2010, str. 1).
            
         
               22.
            
            
               
                  32011 H 0136: Priporočilo Komisije 2011/136/EU z dne 1. marca 2011 o smernicah za izvajanje pravil o varstvu podatkov v sistemu sodelovanja na področju varstva potrošnikov (SSVP) (UL L 57, 2.3.2011, str. 44).“
            
         Člen 2
   Besedili priporočil 2010/304/ES in 2011/136/EU v islandskem in norveškem jeziku, ki se objavita v Dodatku EGP k Uradnemu listu Evropske unije, sta verodostojni.
   Člen 3
   Ta sklep začne veljati 31. marca 2012 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).
   Člen 4
   Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
   
      V Bruslju, 30. marca 2012
      
         
            Za Skupni odbor EGP
         
         
            Vršilec dolžnosti predsednika
         
         Gianluca GRIPPA
      
   
   
      (1)  UL L 143, 10.6.2010, str. 30.
   
      (2)  UL L 136, 2.6.2010, str. 1.
   
      (3)  UL L 57, 2.3.2011, str. 44.
   
      (4)  Navedena ni nobena ustavna zahteva.